Η τοπική φλεγμονώδης αντίδραση του περιτοναίου ως δείκτης βαρύτητας του χειρουργικού τραύματος μετά από ανοικτή και λαπαροσκοπική χολοκυστεκτομή:
Creators: name: Μιχαηλίδου, Ευρώπη Α.
Publisher: name: Aristotle University of Thessaloniki
Year: 2011
Subjects: Φλεγμονώδης αντίδραση
Ανοικτή-Λαπαροσκοπική χολοκυστεκτομή
Χειρουργικό stress
Ιντερλευκίνη-6, Ιντερλευκίνη-8
Inflammatory reaction
Open-Laparoscopic cholecystectomy
Surgical stress
Interleukin-6, Interleukin-8

description: Εισαγωγή Είναι γνωστό ότι οι χειρουργικές επεμβάσεις κινητοποιούν τη συστηματική φλεγμονώδη αντίδραση του οργανισμού. Με το δεδομένο ότι οι διαταραχές που συμβαίνουν διεγχειρητικά είναι ανάλογες της έκτασης της κάκωσης των ιστών, θα μπορούσε να υποτεθεί ότι η φυσιολογική απάντηση του οργανισμού στην ελάχιστα επεμβατική χειρουργική, όπως η λαπαροσκοπική, είναι διαφορετική από αυτήν που συμβαίνει στην ανοικτή χειρουργική.Σκοπός Σκοπός της μελέτης είναι η σύγκριση των συγκεντρώσεων των κυτοκινών IL-6 και IL-8 στον ορό, σε σχέση με τις συγκεντρώσεις τους στα μεσοθηλιακά κύτταρα του περιτοναίου, σε ασθενείς που υποβάλλονται σε λαπαροσκοπική και ανοικτή χολοκυστεκτομή. Απώτερος στόχος της μελέτης είναι η πιθανή αναγνώριση της κλινικής σημασίας των κυτοκινών IL-6 και IL-8, ως δεικτών χειρουργικού stress και η σύγκριση της λαπαροσκοπικής με την ανοικτή χολοκυστεκτομή ως προς την τοπική φλεγμονώδη αντίδραση του περιτοναίου, όπως αυτή εκφράζεται με τον ποσοτικό προσδιορισμό των κυτοκινών σε αυτό. Μέθοδοι Δείγματα περιτοναίου ελήφθησαν αμέσως μετά την είσοδο στην περιτοναϊκή κοιλότητα και πριν την σύγκλεισή της σε 30 ασθενείς, που υποβλήθηκαν σε λαπαροσκοπική χολοκυστεκτομή και σε 30 ασθενείς που υποβλήθηκαν σε ανοικτή χολοκυστεκτομή. Τα επίπεδα των κυτοκινών IL-6 και IL-8 στα δείγματα περιτοναίου που ελήφθησαν υπολογίσθηκαν με την ενζυμική ανοσοπροσροφητική μέθοδο ELISA (Quantikine R mRNA , 614 McKinley Place N.E., Minneapolis,USA), αφού πρώτα έγινε απομόνωση του mRNA από τα ιστικά δείγματα με την χρήση ειδικού κιτ (Purescript R RNA Isolation Kit, 13355 10th Avenue North, Minneapolis, USA).Δείγματα αίματος για τον ποσοτικό προσδιορισμό των IL-6 και IL-8 στον ορό του αίματος των ασθενών ελήφθησαν 6 ώρες μετά το τέλος του χειρουργικής επέμβασης, όπως και το πρωί της πρώτης μετεγχειρητικής ημέρας και στις δύο ομάδες ασθενών. Για τον ποσοτικό προσδιορισμό των επιπέδων IL-6 και IL-8 στον ιστό χρησιμοποιήθηκε ειδικό κιτ ELISA, Η μέτρηση των ιντερλευκινών 6 και 8 (IL-6, IL-8) στον ορό έγινε με την μέθοδο Elisa με την χρήση ειδικών κιτς(Human IL-6 ELISA Kit, Human IL-8 ELISA Kit) (2355 Derry Road East, Unit 23 Mississauga, Ontario CANADA L5S 1V6). Αποτελέσματα Παρατηρήθηκε μία στατιστικά σημαντικά μεγαλύτερη αύξηση των επιπέδων των ιντερλευκινών IL-6 και IL-8 στα ιστικά δείγματα περιτοναίου, στους ασθενείς που υποβλήθηκαν σε ανοικτή χολοκυστεκτομή, σε σχέση με αυτούς που αντιμετωπίστηκαν λαπαροσκοπικά, με μία μέση ποσοστιαία αύξηση της IL-6 στην περίπτωση της ανοικτής χολοκυστεκτομής σχεδόν τετραπλάσια από αυτήν που παρατηρείται στη λαπαροσκοπική (περίπου 32% έναντι μόνον 7.5%) και περισσότερο από διπλάσια για την IL-8 (περίπου 33% έναντι 14.3%). Παρατηρήθηκε επίσης, μία στατιστικά σημαντικά διαφορά στην μεταβολή της συγκέντρωσης της IL-6 στον ορό του αίματος, μεταξύ των δύο χειρουργικών τεχνικών, με τη μεταβολή της στη λαπαροσκοπική χολοκυστεκτομή να είναι στατιστικά σημαντικά μικρότερη από ότι στην ανοικτή. Οι συγκεντρώσεις των IL-6 και IL-8 τόσο στον ιστό, όσο και στον ορό, δεν είναι ανεξάρτητες μεταξύ τους, αλλά παρουσιάζουν μία ισχυρή θετική συσχέτιση. Ο έλεγχος συσχέτισης των μεταβολών των συγκεντρώσεων των IL-6 και IL-8 στον ιστό και στον ορό, έδειξε μόνο μία στατιστικά σημαντική θετική συσχέτιση για την «απόλυτη» μεταβολή της IL-6, η οποία όμως δεν αφορούσε και τη ποσοστιαία αντίστοιχη μεταβολή της. Συμπεράσματα 1. Η λαπαροσκοπική χολοκυστεκτομή κινητοποιεί σε μικρότερο βαθμό τη φλεγμονώδη αντίδραση του οργανισμού, κυρίως σε κυτταρικό επίπεδο και λιγότερο στη συστηματική κυκλοφορία. 2. Η εκτίμηση της τοπικής φλεγμονώδους αντίδρασης είναι περισσότερο ασφαλής και αποτελεσματική, στην εκτίμηση της βαρύτητας του χειρουργικού τραύματος. 3. Ο προσδιορισμός των κυτοκινών στη συστηματική κυκλοφορία, φαίνεται να εκφράζει ασθενώς την παραγωγή των κυτοκινών σε κυτταρικό επίπεδο.
description: Background: Surgical trauma activates the systemic inflammatory reaction. It is known that the disturbances that take place during operations are proportional to the magnitude of tissue injury. It can be assumed that the physiological response to minimal invasive surgery such as laparoscopic surgery, is different from the response to classical surgery. Aim: The aim of this study is to compare the serum levels of IL-6 and IL-8 with the levels of IL-6 and IL-8 produced by the peritoneal mesothelial cells in patients undergoing laparoscopic and open cholecystectomy. The further aim of this study is to find the clinical meaning of IL-6 and IL-8 levels as indicators of surgical stress and to compare peritoneal inflammatory response between laparoscopic and open cholecystectomy. Methods: Pieces of peritoneum were obtained immediately upon entry into the peritoneal cavity and before the closure of the peritoneal cavity in 30 patients undergoing laparoscopic cholecystectomy and 30 patients undergoing open cholecystectomy. The samples were cultured and interleukin (IL)-6 and IL-8 levels in the supernatants were measured by enzyme-linked immunosorbent assay (ELISA) (Quantikine R mRNA , 614 McKinley Place N.E., Minneapolis,USA). At fist mRNA from the peritoneal samples was isolated with the use of a special kit (Purescript R RNA Isolation Kit, 13355 10th Avenue North, Minneapolis, USA). Samples of blood were obtained 6 hours after the operation and the morning of the first postoperative day from all the patients. The serum levels of IL-6 and IL-8 were measured by enzyme-linked immunosorbent assay (ELISA) (Human IL-6 ELISA Kit, Human IL-8 ELISA Kit) (2355 Derry Road East, Unit 23 Mississauga, Ontario CANADA L5S 1V6). Results: Statistically, a significant greater increase in the amounts of IL-6 and IL-8 produced by the peritoneum was observed in patients after open cholecystectomy compared with those who were operated laparoscopically. The overall percentage increase at the IL-6 levels after open cholecystectomy was almost fourfold compared with the increase after laparoscopic cholecystectomy (about 32% against only 7.5%) and more than twofold increase for IL-8 (about 33% against 14.3%). Statistically a significant difference was also observed at the “absolute” alteration of serum levels of IL-6 between the two procedures. The“absolute” alteration of serum levels of IL-6 after laparoscopic cholocystectomy was statistically less significant compared with the alteration after open cholecystectomy. The serum and peritoneal levels of IL-6 and IL-8 are not independent. There is a strong positive correlation between them. The correlation control between the alterations of serum and peritoneal levels of IL-6 and IL-8 showed only a weakly positive correlation for the “absolute” alteration of IL-6. Conclusions: Laparoscopic cholecystectomy activates lesser the local inflammatory reaction than the systemic inflammatory reaction. The estimation of the local inflammatory reaction is safer and more effective in the evaluation of the surgical trauma gravity. The serum levels of cytokines seem to express weakly the production of cytokines from the peritoneum.